ΑΘΗΝΑ 7/3/2019

ΑΡ. ΠΡΩΤ.: 1363

**ΔΕΛΤΙΟ ΤΥΠΟΥ**

**8 ΜΑΡΤΗ - ΠΑΓΚΟΣΜΙΑ ΗΜΕΡΑ ΓΥΝΑΙΚΑΣ**

**ΤΗΝ ΕΟΡΤΑΖΟΥΜΕ ΑΓΩΝΙΖΟΜΕΝΟΙ**

**Προκηρύσσουμε Στάση Εργασίας 13:00 – 15:00**

**Συγκέντρωση 13:30 στην Πλατεία Κλαυθμώνος**

Η Παγκόσμια Ημέρα της Γυναίκας γιορτάζεται κάθε χρόνο στις 8 Μαρτίου, σε ανάμνηση μιας μεγάλης εκδήλωσης διαμαρτυρίας που έγινε στις 8 Μαρτίου του 1857 από εργάτριες κλωστοϋφαντουργίας στη Νέα Υόρκη, οι οποίες ζητούσαν καλύτερες συνθήκες εργασίας.

Η πρώτη Παγκόσμια Ημέρα της Γυναίκας γιορτάστηκε το 1909 με πρωτοβουλία του Σοσιαλιστικού Κόμματος των ΗΠΑ και υιοθετήθηκε δύο χρόνια αργότερα από τη Σοσιαλιστική Διεθνή.

Η 8η Μαρτίου ορίστηκε το 1977 από τον Οργανισμό Ηνωμένων Εθνών ως Παγκόσμια Ημέρα για τα δικαιώματα της Γυναίκας και τη Διεθνή Ειρήνη.

**Η ΠΟΕΔΗΝ συνεχίζει τον αγώνα για ίση μεταχείριση των γυναικών στην εργασία, στην οικογένεια, στην εκπαίδευση ,στα κοινά. Σήμερα δε και με τις επιπτώσεις της οικονομικής, ανθρωπιστικής κρίσης και των μνημονιακών πολιτικών με τις ελαστικές εργασιακές σχέσεις, την κατάργηση εργατικών κατακτήσεων, τις διαλυμένες κοινωνικές δομές, είναι πιο επίκαιρος από ποτέ.**

**Οι υγειονομικοί, στην πλειονότητά μας είμαστε γυναίκες εργαζόμενες σε σκληρές, αντίξοες, απάνθρωπες συνθήκες, με τραγικές ελλείψεις προσωπικού, με επαναλαμβανόμενες βάρδιες, πρωί, απόγευμα, νύχτα, εορτές, αργίες σε ένα σκληρό, ανελέητο ,παράνομο ωράριο, δίχως την υποχρεωτική 12ωρη ανάπαυση μεταξύ των βαρδιών, δίχως την υποχρεωτική 24ωρη εβδομαδιαία ανάπαυση, με αμέτρητες οφειλόμενες ημέρες ανάπαυσης και αδειών, μέχρι τα 67 μας χρόνια, γιατί όλα τα παραπάνω δεν συνιστούν για τους Κυβερνώντες ,ανθυγιεινό επάγγελμα, δίχως προστασία και βοήθεια στη μητέρα-εργαζόμενη στην Υγεία, δίχως κοινωνικές δομές, παιδικούς σταθμούς, ολοήμερα σχολεία.**

**Ο Αγώνας μας είναι διαρκής για βελτίωση της ποιότητας των παρεχόμενων υπηρεσιών, των συνθηκών εργασίας και των αμοιβών.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ